**แผนการจัดกิจกรรมแนะแนว**

**หน่วยที่ 1 สำรวจตนเอง**

**กิจกรรมแนะแนวกลุ่มที่ 1 รู้จัก เข้าใจ และเห็นคุณค่าในตนเองและผู้อื่น ชื่อเรื่อง : I can do ฉันทำได้ระดับชั้นมัธยมศึกษาปีที่ 2 ภาคเรียนที่ 1/ 2561 ชั่วโมงที่ 1**

**1. แนวคิดสำคัญ**

การตระหนักรู้ในความสามารถของตน ทำให้นักเรียนเกิดความรู้สึกมั่นใจและภาคภูมิใจในตนเอง ซึ่งจะเป็นแรงจูงใจในการพัฒนาความสามารถของตนอย่างต่อเนื่อง และเต็มตามศักยภาพ

**2. จุดประสงค์การเรียนรู้**

1.นักเรียนสามารถบอกความสามารถของตนเองได้

2.นักเรียนสามรถบอกข้อดีของความสามารถที่ตนเองมีอยู่ได้

3.นักเรียนสามารถใช้ความสามารถที่ตนมีอยู่เพื่อเป็นประโยชน์แก่ผู้อื่นได้

**3. แนวปฏิบัติกิจกรรม**

1. ครูยกตัวอย่าง นักร้อง นักกีฬา ที่มีความสามารถและประสบความสำเร็จจากความสามารถของตนเองให้นักเรียนฟัง และชวนนักเรียนสำรวจว่าตนเองมีความสามารถอะไรบ้าง โดยการซักถามว่า ชอบทำอะไรเป็นพิเศษ หรือนักเรียนทำอะไรได้ดีบ้าง เป็นต้น

2. ครูนำสนทนาเรื่อง“สิ่งที่ฉันทำได้” โดยให้นักเรียนพิจารณาว่าตัวเองจัดอยู่ในกลุ่มใด

กลุ่มที่ 1 มีสิ่งที่ฉันทำได้ ภาคภูมิใจในตนเอง แทนด้วยภาพ ☺

กลุ่มที่ 2 ไม่แน่ใจว่าตัวเองทำอะไรได้หรือเปล่า แทนด้วยภาพ 😐

กลุ่มที่ 3 ไม่มีสิ่งใดเลยที่ทำได้ แทนด้วยภาพ ☹

3. ครูนับจำนวนนักเรียนในแต่ละกลุ่ม และสุ่มถามนักเรียนที่จัดตัวเองอยู่กลุ่มที่ 1 ถึงสิ่งที่ตนสามารถทำได้

4. สุ่มถามความคิดและความรู้สึกของนักเรียนที่จัดตัวเองอยู่กลุ่มที่2 และ 3 กลุ่มละประมาณ 1-2 คน และให้นักเรียนพิจารณาว่า ถ้าเลือกได้นักเรียนอยากถูกจัดอยู่ในกลุ่มใด เพราะอะไร

5. ครูนำเสนอแนวคิด “ฉันทำได้” โดยสอบถามว่าเชื่อหรือไม่ว่ามนุษย์ทุกคนล้วนมีศักยภาพหรือความสามารถในตนเอง ในเรื่องใดเรื่องหนึ่งเสมอ ขอเพียงแต่ค้นหาให้พบและนำมาใช้ให้เกิดประโยชน์

6. นำเสนอตัวอย่างบุคคลที่มีสิ่งที่สามารถทำได้ โดยการเปิดเพลง “อัครศิลปิน”

ให้นักเรียนฟัง

7. ให้นักเรียนช่วยกันบอกความสามารถของบุคคลในเพลง โดยเขียนเป็น แผนภาพ

Mind Map บนกระดาน หรืออาจแสดงด้วยสื่อ Power Point เรื่อง “ฉันทำได้”(อัจฉริยภาพของในหลวง)ประกอบการพูดคุยให้เห็นว่าบุคคลแต่ละคนมักจะมีความสามารถหรือมีสิ่งที่ทำได้เสมอ มากบ้างน้อยบ้างตามศักยภาพของแต่ละบุคคล

8. ให้นักเรียนพิจารณาว่า สิ่งที่ในหลวงทรงทำได้แต่ละอย่าง มีลักษณะ 3 ข้อ คือ

ทำโดยใช้ความสามารถ ทำแล้วมีความสุข ทำแล้วเป็นประโยชน์ หรือไม่ เพื่อนำไปสู่การสร้างความเข้าใจให้

ตรงกันในบทเรียนนี้ ถึงลักษณะของคำว่า “สิ่งที่ทำได้” ซึ่งต้องมีคุณสมบัติครบ 3 อย่าง คือ ทำโดยใช้ความสามารถ ทำแล้วมีความสุข ทำแล้วเป็นประโยชน์ (เป็นประโยชน์ต่อตนเอง หรือต่อคนอื่น อย่างใดอย่างหนึ่ง หรือทั้ง 2 อย่าง)

9. ให้นักเรียนสำรวจตนเองว่ามีความสามารถทำอะไรได้บ้าง และสิ่งที่ทำได้นั้นมีลักษณะครบทั้ง 3 ข้อดังกล่าวข้างต้นหรือไม่ หากใช่ให้เขียนลงในใบงาน Mind Map “I can do”(ฉันทำได้) ครูให้กำลังใจว่า เราอาจจะไม่มีความสามารถมากมายหลายอย่าง เหมือนบุคคลในเพลง(ในหลวง) แต่ขอให้ค่อยๆ คิดและค้นหาความสามารถที่มีและให้นำเสนอแลกเปลี่ยนกับเพื่อนในครั้งต่อไป

**ขั้นสรุป**

ครูขอตัวแทนจากนักเรียนมาเล่าถึงความสามารถของตนเอง และวิธีการพัฒนาความสามารถนั้น แล้วครูสรุปเนื้อหาทั้งหมดให้นักเรียนฟังอีกรอบ

**4. สื่อ/แหล่งการเรียนรู้**

1. เพลงอัครศิลปิน 2. สื่อ Power Point เรื่อง สิ่งที่ฉันทำได้ 3. ใบงาน Mind Map “I can do”(ฉันทำได้)

**5. การวัดผลประเมินผล**

|  |  |
| --- | --- |
| **เกณฑ์** | **ข้อความบ่งชี้** |
| ผ่าน | บอกความสามารถของตนเองได้ และสามารถวางแผนพัฒนาความสามารถของตนเอง |
| ไม่ผ่าน | ไม่สามารถบอกความสามารถของตนเองและไม่สามารถวางแผนพัฒนาความสามารถของตนเอง |

[](https://www.google.com/url?sa=i&source=images&cd=&cad=rja&uact=8&ved=2ahUKEwjvu__6mJbbAhXGsI8KHd4KCqEQjRx6BAgBEAU&url=https://sites.google.com/site/karnganxachilaeathekhnoloyip6/kar-ngan-xachiph/kar-sarwc-tnxeng&psig=AOvVaw2IyrvuBheZolWuYb01M_X9&ust=1526971116411251)**ใบงานเรื่อง สำรวจตนเอง**

**ชื่อ ……………………………………… นามสกุล ……………………………… ชั้น …………. เลขที่………….**

****

**สิ่งที่นักเรียนได้ จากการทำแผนผังความคิด “I can do”** คือ…………………………………………………………………………………………………………………………………………………………………………………………………………………………………………………………………………

**ความคิดเห็นครูที่ปรึกษา**

* **ผ่านกิจกรรม ❑ ไม่ผ่านกิจกรรม**

**………………………………………………………………………………………………………………………………………**

**ลงชื่อ ครูที่ปรึกษา**

**( )**

**ใบงานเรื่อง การพัฒนาความสามารถของฉัน**



**คำชี้แจง** ให้นักเรียนเลือก “สิ่งที่ฉันทำได้” 1 เรื่อง และวางแผนพัฒนาความสามารถตามหัวข้อในตาราง

ความสามารถของตนเองที่ต้องการพัฒนาคือ......................................................................

…………………………………………………………………………………………………………………………….

|  |  |  |  |
| --- | --- | --- | --- |
| **โอกาสของการพัฒนา** | **วิธีการพัฒนาความสามารถ**  **(เพื่อให้ฝันเป็นจริง)** | **เวลาของการพัฒนา** | **ผู้ที่จะไปขอ**  **ความช่วยเหลือ** |
| ..........................................  ......................................... .........................................  .........................................  .........................................  ..........................................  ……………………..……………. | ..........................................  ......................................... .........................................  .........................................  .........................................  ..........................................  ……………………..……………. | ..........................................  ......................................... .........................................  .........................................  .........................................  ..........................................  ……………………..……………. | ..........................................  ......................................... .........................................  .........................................  .........................................  ..........................................  ……………………..……………. |
| ..........................................  ......................................... .........................................  .........................................  .........................................  ..........................................  ……………………..……………. | ..........................................  ......................................... .........................................  .........................................  .........................................  ..........................................  ……………………..……………. | ..........................................  ......................................... .........................................  .........................................  .........................................  ..........................................  ……………………..……………. | ..........................................  ......................................... .........................................  .........................................  .........................................  ..........................................  ……………………..……………. |

**ความคิดเห็นครูที่ปรึกษา**

* **ผ่านกิจกรรม ❑ ไม่ผ่านกิจกรรม**

**………………………………………………………………………………………………………………………………………**

**ลงชื่อ ครูที่ปรึกษา**

**( )**